
פסחים צא ע"ב



טקסט הדף





	פריצותא גופא אשה בראשון שוחטין עליה בפני עצמה ובשני עושין אותה טפילה לאחרים דברי ר' יהודה ר' יוסי אומר אשה בשני שוחטין עליה בפני עצמה ואין צ''ל בראשון ר''ש אומר אשה בראשון עושין אותה טפילה לאחרים בשני אין שוחטין עליה כל עיקר במאי קמיפלגי רבי יהודה סבר {שמות יב-ד} במכסת נפשות ואפילו נשים וכי תימא א''ה אפילו בשני נמי כתיב {במדבר ט-יג} חטאו ישא האיש ההוא איש אין אשה לא וכי תימא אי הכי אפילו טפילה נמי בשני לא אהני ככל חקת הפסח לטפילה בעלמא ורבי יוסי מ''ט דכתיב בראשון במכסת נפשות ואפילו אשה וכתיב בפסח שני {במדבר ט-יג} ונכרתה הנפש ההיא מישראל נפש ואפילו נשים ואלא חטאו ישא האיש ההוא למעוטי מאי למעוטי קטן מכרת ור''ש כתיב בראשון איש איש אין אשה לא וכי תימא אי הכי אפילו טפילה נמי לא אהני ליה במכסת נפשות לטפילה וכ''ת אפילו בשני נמי מיעט רחמנא בשני דכתיב חטאו ישא האיש איש אין אשה לא ממאי קממעיט ליה אי מחיוב השתא בראשון לא בשני מיבעיא אלא לאו מטפילה ומאי איש דקאמר ר''ש אי נימא {שמות יב-ג} ויקחו להם איש שה לבית אבות וגו' ההוא מיבעי ליה לכדרבי יצחק דאמר איש זוכה ואין קטן זוכה ואלא {שמות יב-ד} מאיש לפי אכלו הא מדר' יוסי סבר לה כר' שמעון רבי שמעון נמי סבר לה כר' יוסי וההוא מיבעי ליה דשוחטין את הפסח על היחיד אמר לך אם כן נכתוב רחמנא לפי אכלו מאי איש שמעת מינה תרתי כמאן אזלא הא דאמר רבי אלעזר אשה בראשון חובה ובשני רשות ודוחה את השבת אי רשות אמאי דוחה את השבת אלא אימא בשני רשות ובראשון חובה ודוחה את השבת כמאן כרבי יהודה א''ר יעקב א''ר יוחנן אין עושין חבורה שכולה גרים שמא ידקדקו בו ויביאוהו לידי פסול: ת''ר פסח ומצה ומרור בראשון חובה מכאן ואילך רשות ר' שמעון אומר באנשים חובה ובנשים רשות אהייא קאי אילימא אפסח פסח כל שבעה מי איכא ואלא אמצה ומרור אימא סיפא ר''ש אומר באנשים חובה ובנשים רשות לית ליה לרבי שמעון הא דאמר רבי אלעזר נשים חייבות באכילת מצה דבר תורה שנאמר {דברים טז-ג} לא תאכל עליו חמץ שבעת ימים תאכל עליו מצות כל שישנו בבל תאכל חמץ ישנו בקום אכול מצה והני נשים הואיל וישנן בבל תאכל חמץ ישנן בקום אכול מצה אלא אימא פסח מצה ומרור בראשון חובה מכאן ואילך רשות ר' שמעון אומר פסח באנשים חובה בנשים רשות:


	מתני' אונן טובל ואוכל את פסחו לערב אבל לא בקדשים השומע על מתו





רש"י





	עבדים וקטנים משום פריצותא. דמשכב זכור: אין שוחטין עליה כל עיקר. ואפי' טפילה דלא שייכא ביה מידי ואי אכלה ביה הוה פסח נאכל שלא למנויו וה''ה לעבדים דאין אוכלין בו וכי אכלי עבדים ונשים בראשון שהן רשות בו אבל בשני לא דאפי' מרשות אימעוט כדלקמן: במכסת נפשות. מדלא כתב אנשים אפי' אשה במשמע: כתיב בשני חטאו ישא האיש ההוא. והכי משמע ליה קרא והאיש אשר הוא טהור ובדרך לא היה וחדל לעשות הפסח ראשון ונכרת כי קרבן ה' כו' כי לשון שימוש אי כשקרבן ה' לא הקריב במועדו בשני חטאו ישא והכי דריש בפרק מי שהיה טמא (לקמן צג.) אליבא דר''י א''נ קרבן ה' לא הקריב במועדו בשני חטאו ישא: וכתיב בשני ונכרתה הנפש ההיא. דאע''ג דאראשון קאי מיהו כי קרבן ה' אשני קאי וכדמפרשינן וגמרינן בה כרת לקמן (שם) האי חטאו ישא מונשא חטאו דמברך את השם דכתיב ביה את ה' הוא מגדף ונכרת וגו' והוי כמאן דכתיב נפש בגופיה: ואלא האיש. דגבי פסח מאי עביד ליה ליכתוב חטאו ישא ותו לא: כתיב בראשון איש. לקמן בעי מאי איש כתיב בראשון: איש זוכה. לאחרים בלקיחתו אם לקח מקח לצורך אחרים או קיבל מתנה לשם אחרים כדכתיב ויקחו איש שה לבית אבות ואין קטן זוכה דאין נעשה שליח: אלא מאיש לפי אכלו. דריש ליה למעוטי אשה: והא מדר' יוסי סבר לה כר''ש. דאין שוחטין פסח בבמת יחיד מולא תוכל לזבוח: ר''ש נמי סבר לה כר' יוסי. דיליף מאיש לפי אכלו ששוחט פסח על היחיד דאי לא ס''ל כוותיה ממאי דהאי באחד לדרשא דידיה אתא הא טפי משמע שפיר כר''י דאין שוחטין על היחיד: לפי אכלו. בלאו איש נמי נפקא לן מלשון יחיד דשוחטין פסח על היחיד ואיש דרשינן ליה למעוטי אשה: רשות ודוחה את השבת. בתמיה: ידקדקו בו. משום שאינן בני תורה יחמירו עליו לדקדק ויפסילוהו על חנם: הכי גרסינן תנו רבנן פסח מצה ומרור בראשון חובה כו'. בראשון לילה הראשון: אהייא קאי. מכאן ואילך רשות דתנא קמא אי נימא אפסח פסח כל שבעה מי איכא: ואלא אמצה ומרור. ועלה מהדר ר''ש אף בראשון דקאמרת חובה באנשים הוא דהויא אבל בנשים רשות: לית ליה לר''ש. והא ליכא למימר דליהדר אמרור לחודיה דסתמא מצה ומרור בהדי הדדי כתיב על מצות ומרורים וכשם שנשים באכילת מצה חובה הכי נמי במרור: הואיל וישנן בבל תאכל חמץ. דהשוה הכתוב אשה לאיש לכל עונשין שבתורה דכתיב (במדבר ה) איש או אשה כי יעשו מכל חטאת האדם וגו': אלא. הכי קאמר פסח מצה ומרור בראשון חובה מכאן ואילך רשות וקאי האי מכאן ואילך אמצה ומרור ור''ש פליג אפסח דקאמרת בראשון חובה באנשים הוא דהוה חובה אבל בנשים רשות ורבי שמעון לטעמיה: מתני' אונן טובל ואוכל את פסחו לערב. ואף על פי שעדיין לא נקבר דאין אנינות מן התורה אלא ביום שנאמר (ויקרא י) הן היום הקריבו ואני אונן ואכלתי חטאת היום יום אסור לילה מותר וטבילה בעי וזו אחת מאחת עשרה מעלות דחומר בקודש (חגיגה דף כא.) האונן והמחוסר כפורים צריכין טבילה לקודש מתוך שנאסרו עד עכשיו בקדשים אצרכינהו רבנן טבילה ואף על פי שמחוסר כפורים טבל אתמול אבל לא יאכל אונן לערב בשאר קדשים דאסור אנינות לילה מדרבנן ולגבי פסח לא העמידו דבריהן במקום כרת: השומע על מתו. יום שמועה הוי אונן דרבנן:





תוספות





	וכתיב בשני ונכרתה הנפש ההיא אפי' אשה. ולא נפקא לרבי יוסי אשה מככל חקת הפסח דמהתם מפיק ר''י טפילה דאי לאו הנפש ההיא ככל חקת הפסח לא הוה מוקמינן אלא לטפילה כר' יהודה ואיש למעוטי חובה הלכך גלי הנפש ההיא דלא ממעטינן אשה מאיש: איש ולא קטן. תימה אמאי איצטריך דהיכן מצינו שחייב קטן במצות וי''ל דאיצטריך לקטן שהגדיל בין שני פסחים דס''ד דחייב לעשות פסח שני קמ''ל דשני תשלומין דראשון הוא ובפרק מי שהיה טמא (לקמן דף צג.) משמע דנפקא לן מקרא אחרינא ובפ' ד' מיתות (סנהדרין דף נד:) נמי קשה אמאי איצטריך איש פרט לקטן בבא על אשת איש ועל אשת אביו ועל הזכר ועל הבהמה: אי נימא מאיש שה הא מיבעי ליה לכדר' יצחק כו'. תימה לר''י דבריש פ''ב דקדושין (דף מב.) משמע דמילתיה דרבי יצחק מאיש לפי אכלו נפקא ואומר ר''י דהתם משום דמאיש שה מפיק לשליחות דלא מצי מפיק שליחות מאיש לפי אכלו לכך נפקא דרבי יצחק מאיש לפי אכלו אבל תלמודא דהכא נפקא ליה שליחות מדרבי יהושע בן קרחה ולכך מוקי איש שה לכדרבי יצחק דמשמע דמיירי בזכיה טפי מאיש לפי אכלו: איש זוכה ואין קטן זוכה. תימה אמאי איצטריך קרא והא קי''ל דאין שליחות לקטן ובפ' קמא דבבא מציעא (דף יב.) מוכח דזכיה מטעם שליחות וכי תימא מהכא קיי''ל דאין לו שליחות אכתי קשה אמאי איצטריך למעט דאינו זוכה הא אפילו לעצמו אין לו זכיה במציאתו אלא מפני דרכי שלום כדאמרינן בהניזקין (גיטין דף נט.) ויש לומר דדוקא מציאה אבל מתנה דדעת אחרת מקנה אותו עדיף כדמסיק בשנים אוחזין (ב''מ דף יב:) וכן בפרק התקבל (גיטין דף סד:) קאמרינן צרור וזורקו אגוז ונוטלו זוכה לעצמו אפי' לגבי קנין דאורייתא: רבי שמעון נמי סבר לה כרבי יוסי. תימה דילמא סבר לה כרבי יהודה ותרתי שמעת מינה כדאמרינן לעיל לרבי יהודה: שמא ידקדקו בו ויביאוהו לידי פסול. תימה דבעי למימר דגרים מדקדקים ביותר ודמי להא דאמרינן (חולין דף ד.) כל מצוה שהחזיקו בה גרים וכותים הרבה מדקדקים בה יותר מישראל ובירושל' גריס אמר רבי יעקב בר יצחק בשם רבי יוסי אין עושין חבורות של גרים שמתוך שהן מקולקלים אין מדקדקין ויביאוהו לידי פסול ובכל דוכתא נמי חזינן דגרים לא דייקי במצות כישראלים והכא קאמר דגרים מדקדקים יותר:





רבינו חננאל

גופא אשה בראשון שוחטין עליה בפני עצמה ובשני עושין אותה טפלה לאחרים מאי טעמא כתי' בראשון במכסת נפשות ואפילו נפש אשה משמע וכתיב בשני חטאו ישא האיש ההוא איש ולא אשה וכי תימא אי הכי אפי' טפלה נמי לא תעשה אותה בשני ת"ל ככל חקת הפסח אהני האיש למעוטה בשני מחובה אהני ככל חקת הפסח לרבויי לטפלה בעלמא ור' יוסי אומר לטעמא דאמר שוחטין את הפסח ביחיד וכתיב בראשון במכסת נפשות ובשני כתיב ונכרתה הנפש ההיא כל נפש במשמע ואפילו אשה ר' שמעון אומר בראשון עושין אותה טפלה לאחרים ובשני אין שוחטין עליה כל עיקר מאי טעמא בראשון כתיב איש לפי אכלו ובשני כתיב חטאו ישא האיש ההוא איש ולא אשה ודייקי' השתא בראשון פטור בשני מבעיא אלא מכלל שבראשון טפלה ואפילו טפלה שבראשון מיעטה בשני. וקמו להו ר' יוסי ור' שמעון בשיטתא חדא דשוחטין את הפסח על היחיד:




אמר ר' יעקב אמר ר' יוחנן אין עושין חבורה שכולה גרים שמא לא ידקדקו בו ויבאוהו לידי פסול:
ותרצינן להא מתניתא הכי תנו רבנן פסח מצה ומרור בלילה הראשון חובה מצה מכאן ואילך רשות ר' שמעון אומר פסח באנשים חובה (מכאן ואילך רשות) [בנשים רשות]:






המאירי

זה שביארנו במשנתנו שהנשים בקרבן הפסח חובה דוקא בפסח ראשון אבל פסח שני אין הנשים חייבות בהם אלא רשות ואינו דוחה שבת אלא שעושין אותה טפלה לימנות עם שאר בני חבורה אפילו בשבת וכשם שפסח ראשון נאכל על מצות ומרורים אף השני כן וכבר ידעת שהמצה אין חיובה כל שבעה אלא לילה הראשון בלבד הא שאר הימים כל שאינו אוכל חמץ אוכל מה שירצה וכן ידעת שאע"פ שהמצה מצות עשה שהזמן גרמא נשים חייבות בה הואיל וישנן בבל תאכל חמץ:



הקטן אינו נעשה שליח ואינו זוכה לאחרים כלל שנאמר ויקחו להם איש שה לבית אבות איש זוכה לאחרים אם זכה או קבל מתנה לשמם אבל קטן לא:





מהרש"א - חידושי הלכות

בד"ה איש ולא קטן כו' ובפ' מי שהיה משמע דנפקא לן מקרא אחרינא כו' עכ"ל דבריהם אינן מובנין לי דר' נתן הוא דסבר הכי דשני תשלומין דראשון הוא אבל הכא רבי יוסי ע"כ כר' ס"ל כפירש"י ותוס' ואליביה שני רגל בפני עצמו הוא ושפיר אצטריך ליה לר"י למעט מאיש קטן שהגדיל בין ב' פסחים מיהו רבי לקמן ס"ל דקטן שהגדיל בשני חייב דרגל בפני עצמו הוא ולא ממעט לי' מאיש וק"ל:


בד"ה איש זוכה כו' וכ"ת מהכא קי"ל דאין שליחות כו' עכ"ל ק"ק דודאי למאי שכתבו התוס' לעיל לפי סוגיא דהכא דשליחות נפקא לן מדר"י בן קרחה דכתיב ושחטו את הפסח כל קהל וגו' ולא אימעיט מיניה קטן אצטריך איש שה למעט קטן מזכייה מטעם שליחות אבל לפי הסוגיא דהתם דבפ"ב דקדושין דיליף שליחות מאיש שה הא אימעיט קטן משליחות ול"ל הא דרבי יצחק למעט קטן מזכייה מאיש לפי אכלו הא כיון דאין לו שליחות אין לו זכייה דזכייה מטעם שליחות הוא ויש ליישב בדוחק ודו"ק:


בד"ה ר"ש נמי סבר לה כר"י תימה כו' עכ"ל למאי דסבר הכא דר"ש כר"י ס"ל ניחא דהוצרך לשנויי הכא א"כ נכתוב רחמנא לפי אכלו כו' אבל התם בפ"ב דקידושין קשה דפריך נמי כי הכא ומשני דס"ל אין שוחטין פסח על היחיד אמאי לא משני כי הכא אפילו לר' יוסי ודו"ק:





מהר"ם

וכתיב בשני וכו' אשני קאי והכי אמרי' בפרק מי שהיה טמא אליביה (דר"ע) [דרבי] אי נמי קרבן ה' לא הקריב בשני חטאו ישא דכי לשון שימוש [אי] ולא קאי אדלעיל מיניה כתיב בפסח שני ונכרתה הנפש ההיא דאע"ג דאראשון קאי מיהו כי קרבן ה' אשני קאי וכדמפרשינן וגמרינן וכו' כצ"ל ושני דבורין הם:


בתוס' ד"ה שמא ידקדקו וכו' תימה דבעי למימר דגרים מדקדקים ביותר ודמיא להא דאמרינן כל מצוה שהחזיקו בה גרים וכותיים הרבה מדקדקים בה יותר מישראל ובירושלמי גריס אמר רבי יעקב בר יצחק בשם רבי יוסי אין עושין חבורה של גרים שמתוך שהן מקולקלין אין מדקדקין ויבא לידי פסול ובכל דוכתי נמי חזינן וכו' כצ"ל:





חכמת שלמה

רש"י בד"ה אהייא כו' רשות דת"ק אי נימא אפסח פסח כו' כצ"ל והד"א:





רש"ש

גמרא וכתיב בפ"ש ונכרתה הנפש ההיא נפש כו'. כצ"ל ותיבת מישראל טעות והטעה גם את המציין וצריך לציין שם ט"ו עפרש"י וכן התוספות לא העתיקו מישראל:



גמ' דאמר רבי אלעזר נשים חייבות באכ"מ כו'. כצ"ל בל"י:



רש"י ד"ה ל"ל לר"ש. וכשם כו' ה"נ במרור. ק"ל הא לרבא (לקמן קכ) מצה בזה"ז דאורייתא ומרור דרבנן ונשים נמי כיון דא"ח בפסח לר"ש דינייהו כמו אנשים בזה"ז ועמש"כ (לקמן קטו) בס"ד ובזה נדחה גם ראיית הש"א בתשו' ק' מגמרא שלפנינו לסתור דעת הרא"ש:



תוספות ד"ה איש ולא קטן. וי"ל דאיצטריך לקטן שהגדיל כו' דס"ד כו' קמ"ל כו'. עיין מהרש"א ולולי דבריהם הנ"ל דלא ממעט אלא מכרת אבל חייב לעשות פ"ש וכרבי לקמן והשתא ליכא פלוגתא דאפשר דרבי נמי מודה דאין כרת בקטן שהגדיל ומדויק לשון הגמרא דהכא למעוטי קטן מכרת רק דצריך טעם מדוע לרי"ה ממעט מאיש אשה מעיקר חיובא ולרבי יוסי אינו ממעט קטן אלא מכרת ולכאורה בין לדידהו ובין לדידי קשה איך ממועט קטן שהגדיל מהאיש הא השתא איש גמור הוא וי"ל משום דכתיב ההוא משמע שיהיה באישותו מקודם דהיינו מפ"ר וכמו דדרשינן (במגילה יא) הוא אחשורוש הוא ברשעו מתחלתו וע"ס וכן כלם שם:





יד דוד

גופא אשה בראשון. עיין יבמות ע׳ ד״ה אלמא:


ר׳ שמעון אומר בראשון עושין אותו טפלה לאחרים בשער המלך ח"א דף ט׳ ע"ד הוכיח מדברי ~רש״י~{ר"ש} דכל היכא דיש בעשה לאו או כרת גם הנשים מוזהרת דהא חזינן לר״ש אי לאו איש למעוטא ה״א דבמכסת לחיובא אתי ולא הוה מוקמינן לטפלה ואי אמרת דנשים פטורות מכח הכלל דמ״ע שהזמן גרמא א״כ גם בלא איש הוה מוקמינן במכסת דוקא לטפלה ולא לחובה כיון דנשים פטורות כן נראה כוונתו אלא שקיצר. ולכאורה יש להקשות דא״כ כי לא הוה כתיב איש איך אפשר לומר דבמכסת לטפילה אתי ולא לחיובי הא במכסת ריבויא ולא מיעוטא ואם נאמר דמכח הסברא הוה חייבים לגמרי ובמכסת לטפילה אתי א״כ במכסת מיעוטא הוא וא״ל דבלא במכסת הוה ילפינן מפסח שני דפטורין לגמרי וא״כ השתא במכסת שפיר ריבוי הוא לטפילה וכמו שכתב הרב אליבא דר׳ יהודה דא״כ לפי האמת לר״ש איש ל״ל למעוטי נילף מפסח ב׳ למעוטי מחובה וממכסת לרבות לטפלה. אמנם אי נאמר דנשים פטורות ממ״ע שהז״ג אף בדאיכא לאו וכרת שפיר י״ל דאי לא הוה כתיב איש הוה מוקמינן מיעוטא דפסח שני לקטן בע״כ כר' יוסי דלאשה לא צריך וממכסת ה״א לחיוביה ולא לטפילה להכי כתיב איש גבי ראשון למעוטי ובממילא במכסת רק לטפילא אתי והשתא דצריך מיעוטא לראשון מכח במכסת נוקי גם מיעוטא דאיש לפסח שני למעוטי וגם מה שכתב הרב בדברי ר׳ יהודא יש לפקפק ושוב ראיתי ביצחק ירנן דף ה׳ ע"ג שגם הוא השיג על הרב שער המלך מטעם אחר ע״ש ושוב ראיתי בלימודי ה' דף נ״ט שגם הוא השיג על הרב שער המלך:


במאי קמפלגי ר׳ יהודא סבר. עיין קהלת יעקב אלגאזי ק"ח ע״א:


במכסת נפשות ואפי׳ נשים כתב הרשב"ץ בחלק א׳ סימן ג׳ דהיינו טעמא דחייבו לנשים מדכתיב על מצות ומרורים ונשים חייבת באכילת מצה ודרשינן כל שישנו בקום אכול מצה ישנו בקום אכול פסח ולא הבנתי דבריו כיון דהוא עצמו כתב דבמכסת ילפינן מה צריך טעם לזה אי התורה ריבוי בפירוש ועוד בשני מאי טעמא לרבי יוסי דחייבים דהא התם ליכא למימר הכי ועכ״פ נר׳ דמהרב שער המלך אישתמיטתיה ליה תשובת הרשב״ץ הנזכרת מדלא הביאה ועכ״פ אין הכרח דהרשב״ץ חולק על ספר החינוך שהביא הרב שער המלך דנשים מוזהרות על הלאו דאיתנהו גבי מצות עשה שהזמן גרמא דהרי כתב הרשב״ץ דפסח לא היה אלא עשה רק על הכרת של עשה פטורים אבל היכא דהוה לאו ממש מודה הרשב״ץ דחייבים. ועיין בלימודי ה׳ דף נ״ט:


איש אין אשה לא. עיין לימודי ה׳ לימוד ל״ג. ועיין על הסוגיא משנה למלך פ״ב דקרבן פסח הלכה ב׳ דף ל״א ע״ב:


כמאן אזלא הא דאמר רבי אליעזר. עיין משנה למלך פ״ב דקרבן פסח ה״ב מגילת ספר עשין כ״ב ע״ג וע״ד. קהלת יעקב אלגאזי ק״א ע״א וע״ב ועיין סם חיי בליקוטים ט"ו ע״ב על הסוגיא בני משה בליקוטים ב' ע״א:


לית ליה לר״ש הא דאמר ר׳ אליעזר. עיין רשי׳ שכתב דליכא למימר דלהדר אמרור לחודי' דהא מצה ומרור בהדי הדדי כתיב וכשם שחייבים באכילת מצה כך חייבים באכילת מרור. והקשה בשמן המור סימן יוד הא לקמן דף ק״כ קאמר דמרור בזמן הזה דרבנן וא״כ לר״ש דנשים בראשון רשות ואם כן אף בזמן הפסח לדידהו הוה כבזמן הזה ואין חייבת במרור ע״ש שהאריך ונ״ל מדאמרי׳ לעיל דף כ״ח וכן לקמן דף ק״כ דבין לר״ש בין לרבי יהודא טמא ושהי׳ בדרך רחוקה חייבים באכילת מצה ומרור וא״כ משמיע לן תורה דאכילת מצה ומרור לא תליא כלל באכילת הפסח רק בזמן שישנו פסח מחויב לאכול על הפסח ואי ליכא פסח מחויב לאכול לבדו בזמן דאיכא פסח רק מיעוטא לא מהני למרור רק לזמן הזה הא בזמן דאיכא מרור אף נשים חייבין כמו במצה דחייבינהו רחמנא אע״ג דמצה מקרא אחרינא נפקיה בערב תאכלו מצות ס"ל לרשי׳ דה״ה למרור ולכאורה לרב אחי בר יעקב דסבר דמצה בזמן הזה דרבנן ואפ״ה בזמן המקדש הי' חייבים באכילת מצה אע״ג דלעולם לא הי׳ חייבים באכילת פסח וש״מ דלאו הא בהא תלי׳. איברא לכאורה רב אחי בר יעקב אמר למילתי׳ כר׳ יהודא דאמר נשים בראשון חובה אבל לר״ש ליכא למימר הכי וכמו שכתבו התוס׳ לקמן מיהו יש ליישב דברי רב אחא בר יעקב אף אליבא דר״ש וכמו שאכתוב שם:


האונן טובל ואוכל את פסחו לערב בשער המלך ח"ג דף מ״ו השיג על המשנה למלך דכתב דאין אנינות של תורה במועד דא״כ למה צריך לומר כאן בגמרא הטעם משום דאנינות לילה דרבנן יהיה נמי של תורה הא אין אנינות במועד ותו למה אין אוכל בקדשים יע״ש ולא הבינותי דבריו דהא כתב המשנה למלך עצמו דאין אוכל בקדשים משום טרדא אלא שנסתפק אם הא מדרבנן או מדאורייתא ואי הטעם הטרדא מדאורייתא כמו שמסיק הרב שער המלך פשיטא דצריך לומר הכא הטעם דאין אנינות לילה אלא מדרבנן ועיין ביצחק ירנן קכ״ח ע״א:


תוס׳ ד״ה איש ולא קטן עיין מהרש״א ומה שהשיג עליו בחק נתן רי״ג ע"ד. ועיין קרבן חגיגה דף כ״ה:


תוס' ד״ה אי נימא. עיין שדה הארץ פ״ו ע״ד:


תוס׳ ד״ה איש זוכה. עיין מהרש״א ועיין מקום שמואל בנתיב התרוצים ושער המלך ח״א צ״ט ע״ג. בני דוד ע״ח ע״ד. חק נתן רי"ג ע"ד: מרכבת המשנה ח"א פ״ה דק״פ ה"ז. ובקדושין הארכתי בזה. וראיתי להרב המופלג בספר דברי אמת בשו״ת דף ל"ז ע"א ובקונטרסים דף קט״ו ע״א שתמה על מהר״י מטראני וכנסת הגדולה והריטב״א בקדושין והרשב״א שכתבו בספר שיטה מקובצת בב״מ בשמו דלרש״י זכי' ושליחות תרי מילי דלכולם אישתמיטתהו להו דברי רש״י כאן בד"ה איש זוכה שכתב ואין קטן זוכה דאין נעשה שליח ואפשר להליץ בעד כל הגדולים דלא אישתמיטתו להו דברי רש"י כאן ושפיר דקו בדברי רש״י בקדושין וסבירא להו דלרש״י קשה קושיית התוספות דבקדושין נפקא ליה דר׳ יצחק מאיש לפי אכלו וכאן מפקא ליה מאיש שה וס״ל לרש״י דשתי הסוגיות חלוקת בהא דלסוגיא דקדושין זכי׳ לאו מטעם שליחות ולפיכך אע״ג דנלמד שליחות מאיש שה וממעטין קטן משליחות ליכא למעט קטן מזכי' ולהכי איצטריך איש לפי אכלו למעט קטן מזכי׳ אמנם הסוגיא דהכי סבר דזכי' מטעם שליחות ולפיכך כיון דממעטין מאיש שה קטן משליחות ממילא ממועט נמי מזכיה ושפיר קאמר כאן איש שה לכדר' יצחק וה״ה דהוה מצי למימר לשליחות אלא דהיא היא ולא סבר רש״י כתוספות דסוגיא דהכא סבר דנלמד שליחות מדר' יהושע בן קרחא והוא על דרך קושיות מהרש״א:


תוס' ד"ה ר״ש כו' תימא דילמא סבר כר' יהודה ותרתי שמעת מניה והקשה אלי חתני ידידי מוהרר אברהם נר״ו דמאי קושיא דילמא רבי יהודה סבר מקרא נדרש לפניו ולאחריו וא"כ שפיר י״ל דהאי באחד נדרש למטה ולמעלה אבל ר"ש סבר בזבחים כ"ד גבי ולקח באצבעו ונתן מקרא נדרש לאחריו והך אצבעו אונתן קאי לא אולקח א״כ ליכא למידרש תרווייהו ולא הי׳ יכול הגמ׳ לומר דלר"ש תרתי שמעית מיניה והנה ביבמות דף מ׳ אמרינן לא תאפה חמץ חלקם אפילו חלקם לא תאפה חמץ וא״כ הך חלקם אלפניו קאי ובסוטה דף ט״ו ע״א אמרינן דגם ר״ש אית ליה הך דרשה דחלקם א״כ קשה על הגמרא דר״ש סתר את עצמו דבזבחים ס״ל מקרא נדרש לאחריו ולא לפניו ובסוטה ס״ל מקרא נדרש לפניו ולאחריו אמנם כבר כתבו התוספות לעיל דף כ״א ד״ה לכתוב ובמקומות אחרים מהש״ס דכ״ע מודה דמקרא נדרש לפניו ולאחריו והתם בזבחים שאני דר״ש יליף ממלואים דהתם כתיב להדיא אצבע אונתן ולא אולקח ורבנן סברי כיון דפשטיה דקרא מורה אולקח דרשינן אולקח וגם אונתן כדמצינו גבי מלואים ולפ"ז לעיל דקאמרי׳ ור' יוסי ממאי דקרא להיכי דקאמר' ר׳ שמעון דילמא לדאמר רבי יהודא דלכאורה מגומגם דפשטות דקרא וודאי מיירי כמו שאמר ר׳ שמעון וגם רשי׳ הקשה דילמא מר הכי דריש ומר הכי דריש ולפמ״ש י"ל דקושית הגמרא ממאי דלר״ש לחודיה אתי לכדר' יהודה נמי כמו דמצינו בעלמא דמקרא נדרש לפניו ולאחריו ומתרץ מדכתיב איש לפי אכלו וא״כ שפיר הקשו התו׳ דילמא ר״ש לא דריש איש לפי אכלו ליחיד אלא למיעוט וא״כ שפיר דרשינן תרווייהו אמנם מכח קושיות רשי׳ נראה דלא ס״ל כמ״ש התו׳ דגם ר״ש סבר דמקרא נדרש לפניו ולאחריו אלא דוקא מקרא נדרש לאחריו וגבי לא תאפה חמץ חלקם מכח הסמיכות דריש כמו שמשמע מדברי רשי' ביבמות מדסמיך חלקם ללא תאפה כנ״ל:


באדיבות פנינים - הספרייה החופשית pninim.org | לתנאי הרישיון, הקדשות ומידע נוסף





זכר יהוסף

תו׳ ד״ה שמא ע׳ בהגרי״ב וע' נו"בי מ״ת ח"אוח ס"סי צ״ד שכונתם למ"ש התו׳ בקדושין ע״א א' סה"ד קשים יעש״ה וע' תו׳ נדה נ"ו ב' ד״ה הבאים מרקם:

